Fermandarîya Pêroyî ya Hêzanê Asayîşê Zereyî yê Rojawanî pê eşkerayîyêke da zanayene ke înan Hesekê de vera cerganê DAÎŞî operasyonêk kerd ke nê cergan amadekarîya hêrişî kerdêne.
Eşkerayîye de nê agahîyî dîyayî: ''Hêzanê Asayîşê Taybetî Koalîsyonê Mîyanneteweyî reyde cigrayîşî kerdî û operasyon kerd. Operasyon de cergêk kişîya, cergêk birîndar bi û 4 cergî zî ameyî destbendkerdene. ''
Operasyon de dest nîya nê cebilxaneyî ser:
Keleş; 27, BKC; 2
RBG; 1
Roktê RBGyî; 42
Luleyê RBGyî; 30
mayîn; 11
bombeyê hêrişî; 62
Malzemeyê leşkerî; 35
çenteyê malzemeyan; 51
Şarjorê BKCyî; 3
Guleyê keleşî; 6 hezar 55
Guleyên BKSyî; 4 hezar 960
Şerjorê keleşî; 195''
Fermandarîye pare kerd ke operasyonê înan do vera cergan dewam bikerê.
